Share this:
ধুবুৰী জিলাৰ অতিৰিক্ত উপায়ুক্ত ছইবৰ ৰহমানৰ বিৰুদ্ধে মুখ্যমন্ত্ৰীৰ বিশেষ নিৰীক্ষণ কোষত (Special Vigilance Cell) দাখিল হোৱা অভিযোগৰ ভিত্তিত মুখ্যমন্ত্ৰী কাৰ্যালয়, অসম, দিশপুৰৰ নিৰ্দেশনা অনুসৰি নিৰীক্ষণ কোষৰ পৰা নিয়মীয়া তদন্ত আৰম্ভ কৰা হয়। তদন্ত কালত ছইবৰ ৰহমানে অবৈধ আৰু দুৰ্নীতিৰ পথেৰে অধিগ্ৰহণ কৰা বৃহৎ পৰিমাণৰ সম্পত্তিৰ সম্ভেদ পোৱা গৈছে, যি তেওঁৰ জ্ঞাত উপাৰ্জনৰ উৎসৰ তুলনাত অসামঞ্জস্যপূৰ্ণ। উপাৰ্জন, সম্পত্তি আৰু ব্যয় গণনা কৰাৰ উদ্দেশ্যে আৰু সন্দেহযুক্ত বিষয়া ছইবৰ ৰহমানৰ দখলত থকা আয়বহিৰ্ভুক্ত সম্পত্তিৰ পৰিমাণ আৰু সম্পত্তি অধিগ্ৰহণৰ পথ নিৰ্ধাৰণ কৰাৰ বাবে, পৰীক্ষাৰ ম্যাদ ২৩-০৬-২০০২ চনৰ পৰা ৩০-০৪-২০২১ চনলৈ লোৱা হৈছিল।
এই সময়ছোৱাত, ছইবৰ ৰহমানৰ স্থাৱৰ সম্পত্তি অধিগ্ৰহণৰ বিষয়ে তথ্য সংগ্ৰহ কৰা হৈছিল। ছইবৰ ৰহমান আৰু তেওঁৰ দুই পত্নীৰ নামত থকা ৮৯ বিধ সম্পত্তিৰ পঞ্জীয়ন কৰা দেখা গৈছিল যাৰ বজাৰ মূল্য প্ৰায় ১০০ কোটিতকৈও অধিক বুলি জানিব পৰা গৈছে।
Search for:
